Guatapé

Ti Guatapé ket ti maysa nga ili ken munisipalidad iti Departamento ti Antioquia, Colombia. Daytoy ket parte ti subrehion ti Akindaya nga Antioquia. Ti Guatapé ket beddengan iti amianan babaen ti  Alejandría, iti daya babaen ti San Rafael, ken iti abagatan babaen ti Granada ken El Peñol. Mabirukan ti Guatapé kadagiti kaarrubayan ti Medellín, a pagbeddengan ti maysa a reservoir a pinartuat babaen ti gobierno ti Colombia para iti penned ti hidro-elekteriko, ken nabangon daytoy kadagiti naladaw a tawen ti 1960. Daytoy naiduma ken napintas nga ili ket paguumnongan a lugar para iti "Las Vegas", wenno dagiti bassit a talon iti lugar. Daytoy ket dumakdakkel pay a lugar ti pagliwliwaan para kadagiti umili ti Medellín, ken mangigandat a kas papanan dagit turista para kadagiti gangganaet nga agbanbanniaga.

Pakasaritaan 
Sakbay naabot ti lugar dagiti Iberiano a kongkistador idi maika-16 a siglo, daytoy a teritorio ket tinagtagitao babaen dagiti indihenio a grupo ti etniko, adda dagiti dadduma a tinengngel babaen ti maysa a cacique nga agnagan iti Guatape. Kas pammadayaw kaniana, nanaganan kaniana ti ili. Tinagan a "Guatapé", ket agtaud manipud iti pagsasao a Quechua, a mainaig iti "batbato ken danum". Ti sabali pay a nagan ti ili kadagiti napalabas a panawen ket "La Ceja de Guatapé".

Idi 1714, dagiti indihenio a tattao babaen ti turay ti Guatapé iti daytoy a rehion ket naigrupoda iti maysa a paglinongan nga ammo a kas "San Antonio de Remolinos Peñol". 

Ti Guatapé ket napundar idi Oktubre 4, 1811, bbabaen ti Espaniol a ni Don Francisco Giraldo y Jimenez. Daytoy ketnairangarang a kas munisipalidad idi Septiembre 1867.

Demograpia 
Dagup a populasion: 5,623 nga agtataeng (2009)
 Populasion ti urbano: 4,182
 Populasion ti away: 1,441

Literasia: 92.3% (2005)

Ethograpia 
Segun kadagiti pigura babaen ti dagiti senso ti DANE idi 2005, ti pannakabukel ti etniko ti ili ket ti sumaganad:
 Mestiso ken Puraw (99.96%)
 Apro-Colombiano (0.04 %)

Dagiti pagpasiaran a lugar 

 Calle del Recuerdo ("Memory Lane")
 Parokia a simbaan ti Nuestra Señora del Carmen
 Kapilia ni Apon Baket Santa Ana
 Historikal a MUseo ti Komunidad
 Pueblo de Zócalos

Dagiti ladawan

Dagiti nagibasaran

Dagiti akinruar a silpo 

Corporacion CIMTED, Desarrollo desde lo local, Entrepreneur projects in the Guatape City
ON-LINE RADIO STATION – LIVE GUATAPE VIDEO

Dagiti munisipalidad ti Departamento ti Antioquia